Glen Kamara

Glen Adjei Kamara (sündinud 28. oktoobril 1995 Tamperes) on Soome jalgpallur, kes mängib poolkaitsjana Šotimaa kõrgliiga klubis Rangers ja Soome jalgpallikoondises.

Ta sündis Sierra Leone päritolu perekonnas. 2011. aastal liitus ta Inglismaa klubiga Southend United. 2012. aastal liitus ta Arsenali noorteakadeemiaga. Arsenali meeskonnas mängis ta ainsal korral 27. oktoobril 2015 liigakarika mängus Sheffield Wednesday vastu.

Hooaja 2015–16 esimeses pooles mängis ta Arsenalist laenul Southend Unitedis Inglismaa tugevuselt kolmandas liigas. Hooajal 2016–17 oli ta laenul Inglismaa tugevuselt neljanda liiga klubis Colchester United.

2017. aasta juulis sõlmis Kamara lepingu Šotimaa kõrgliiga klubiga Dundee. 2019. aasta jaanuaris siirdus ta Rangersi. Hooajal 2020–21 tuli ta Rangersiga Šotimaa meistriks.

Soome jalgpallikoondises tegi Kamara debüüdi 9. novembril 2017 sõprusmängus Eesti vastu. Koondisekarjääri esimese värava lõi ta 15. oktoobril 2018 UEFA Rahvuste Liiga mängus Kreeka vastu.

Saavutused 
Rangers
Scottish Premiership: 2020–21

Viited

Välislingid 

 "Taaskordne rassismiskandaal: kas soomlast koheldi Euroopa liigas valesti? (Rangers: juhtunut ei saa vaiba alla lükata)". soccernet.ee. 19.3.2021.

Soome jalgpallurid
Arsenal FC mängijad
Rangers FC jalgpallurid
League One'i mängijad
League Two mängijad
Sündinud 1995